|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B. Sc. (Econ.)**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM GOSPODARSKIM**

**SUBJEKTIMA**

Urbroj: R6-20126/17

U Osijeku, 23. studeni 2017.

|  |  |
| --- | --- |
| PREDMET: | Izvješće o prihvaćenim i neprihvaćenim primjedbama i prijedlozima u provedenom prethodnom savjetovanju sa zainteresiranim gospodarskim subjektima za pripremu i provedbu otvorenog postupka javne nabave velike vrijednosti za nabavu:  **USLUGA HIGIJENSKOG ČIŠĆENJA PROSTORA KBC-a OSIJEK*,***  evidencijski broj nabave: VV-17/25  ***-*** objavljuje se! |

Poštovani,

na temelju članka 198. stavka 4. Zakona o javnoj nabavi (Narodne novine, broj 120/2016) javni naručitelj Klinički bolnički centar Osijek je dana 16. studenog 2017.g. na svojim internetskim stranicama http://www.kbco.hr/informacije/javna-nabava/ objavio obavijest o prethodnom savjetovanju sa zainteresiranim gospodarskim subjektima, Nacrt dokumentacije o nabavi te tehničku specifikaciju za potrebe KBC-a Osijek. Dana 17. studenog na istim stranicama dodatno je objavljen troškovnik dokumentacije o nabavi.

Prethodno savjetovanje sa zainteresiranim gospodarskim subjektima trajalo je do 22. studenog 2017. godine. Tijekom prethodnog savjetovanja sa zainteresiranim gospodarskim subjektima jedan gospodarski subjekt dostavio je primjedbe i prijedloge na objavljeni nacrt dokumentacije o nabavi i tehničku specifikaciju predmeta nabave.

**Javni naručitelj daje slijedeće izvješće o prihvaćenim i neprihvaćenim primjedbama i prijedlozima**:

**Ad1)**

Da li je uistinu potrebno posjedovati aparat za automatsku dekontaminaciju vodikovim peroksidom, str 5. natječajne dokumentacije?

**Ovlaštene stručne osobe Naručitelja pojašnjavaju da nije potrebno posjedovati aparat za automatsku dekontaminaciju vodikovim peroksidom.**

**Ad2)**

Da li je radno vrijeme na svim lokacijama 7 dana u tjednu?

**Ovlaštene stručne osobe Naručitelja pojašnjavaju da je radno vrijeme na svim lokacijama koje uključuju prostor Kliničkog bolničkog centra Osijek zastupljeno na lokacijama u Osijeku J. Hutlera 4, Park K. Kosača 10, K.A Stepinca 4, Europske avenije 14 i Sunčana 37a, Bizovac.**

**Ad3)**

Koliko je zastupljena III smjena?

**Ovlaštene stručne osobe Naručitelja pojašnjavaju da se rad se odvija u dvije smjene (I. i II. smjena). Rad u noćnoj (III.) smjeni nije potreban.**

**Ad4)**

Da li je *realno* potrebno priložiti Izjave o osposobljenosti za rukovanje dezinficijensima, također dokaz obuke za 40 radnika o metodi predimpregnacije, kao i preslika sanitarnih iskaznica za 40 radnika za radnike *sa bilo koje lokacije* ili se može dati izjava kojom se obvezuje Izvršitelj da će isto priložiti pr.: 10-ak dana nakon potpisivanja Ugovora o suradnji za sve radnike koji rade na lokacijama koje su dio potpisanog Ugovora s KBC Osijek.

**Naručitelj raspisao nadmetanje sukladno svojim potrebama. Ovlaštene stručne osobe i ovlašteni predstavnici Naručitelja, točkama 6.7.3., 6.7.4. i 6.7.5. Dokumentacije o nabavi odredile su uvjete za 40 radnika koji moraju biti osposobljeni i posjedovati Izjave kako je propisano dokumentacijom o nabavi.**

**NAPOMENA:**

**Svi zainteresirani gospodarski subjekti mogu uz prethodnu najavu doći u prostore KBC-a Osijek, i pogledati prostor koji je predmet usluge higijenskog čišćenja.**

**Kontakt osoba kojoj se treba najaviti je ovlaštena stručna osoba Službe za uslužne djelatnosti KBC-a Osijek, Vanja Trazer, dipl.med.techn., na broj telefona 031/ 511-066 ili mobitel 091/4600753, e-mail adresa:** [**trazer.vanja@kbco.hr**](mailto:trazer.vanja@kbco.hr)

Klinički bolnički centar Osijek će objaviti Poziv za nadmetanje u Elektroničkom oglasniku javne nabave i time započeti otvoreni postupak javne nabave velike vrijednosti Usluge higijenskog čišćenja prostora KBC-a Osijek, evidencijski broj nabave: VV-17/25.1. Procijenjena vrijednost nabave iznosi 1.962.368,00 kn (bez PDV-a).

S poštovanjem,

Voditelj Službe za poslove nabave: Boris Flegar, dipl.oec.